**HOZZÁJÁRULÁS ADATKEZELÉSHEZ**

**(14 év alatti táborozók)**

Alulírott, (születési hely és idő: [ ]; anyja leánykori neve: [ ]; lakcím: [ ]), hivatkozva arra, hogy az Ephebus Kulturális Egyesület („**Egyesület**”) szervezésében és rendezésében kerülő táborban („**Tábor**”) részt veszek és ennek keretében meghatározott személyes és szenzitív adataim az Egyesület részére közlésre kerültek (ideértve az egészségügyi állapotommal kapcsolatos adatokat, születésem helyét és idejét, édesanyám nevét, személyi azonosító számomat, társadalombiztosítási azonosítómat, lakcímemet, egyéb elérhetőségemet) („**Adatok**”), megerősítem az alábbiakat:

**1. A jelen hozzájárulás megadása előtt az Egyesület egyértelműen és részletesen tájékoztatott a következőkről**:

* Adataim kezelésével kapcsolatos tényekről, ideértve, hogy:

(i) **az Adatok kezelésének céljai**: elsősorban a Tábor megrendezése, megszervezése, illetve másodsorban a Tábor után az Egyesület promóciós, marketing tevékenységének elősegítése.

(ii) **az Adatok kezelésének jogalapja**: elsősorban a jelen hozzájárulásom, illetve, ennek hiányában az elsődleges adatkezelési cél tekintetében az információs önrendelkezési jogról szóló és információszabadságról szóló 2011. évi CXII. törvény („**Infotv**.”) szerinti jogalapok, ezen belül annak 4. és 6. §-i (a Tábor megrendezése és azon való részvételem érdekében, ahhoz szükséges mértékéig).

Az Egyesület tájékoztatott arról, hogy az Infotv. 6.§ (5) bekezdése alapján az Adatokat az Egyesület kezelheti az Egyesületre vonatkozó jogi kötelezettség teljesítése céljából, vagy az Egyesület vagy harmadik személy jogos érdekének érvényesítése céljából (ha ezen érdek érvényesítése a személyes adatok védelméhez fűződő jog korlátozásával arányban áll), hozzájárulásom nélkül illetve annak visszavonása után is kezelhető. Az Egyesület tevékenységének népszerűsítése direkt marketing eszközeivel „jogos érdek”-nek minősül. Az utóbbi esetben az adatkezelők a az Egyesület, ideértve az Egyesület tagjait, a Tábor megszervezésében és lebonyolításában közreműködők.

(iii) **az Adatok kezelésére és feldolgozásra jogosult személy**: az Egyesület, ideértve az Egyesület tagjait, a Tábor megszervezésében és lebonyolításában közreműködőket, illetve, hogy az Egyesület promóciós tevékenysége körében az anonimizált Adatokat a promóciós tevékenység címzettje meg fogja ismerni.

(iv) **az Adatok kezelésével kapcsolatos jogaim**: az Adatok kezelésére vonatkozó tájékoztatáshoz, az Adatok helyesbítéséhez, törléséhez és zárolásához, illetve ahhoz, hogy a jelen hozzájárulást bármikor, írásban vagy elektronikus úton küldött üzenetben visszavonjam, valamint pszeudonimizációhoz, az „elfelejthetőséghez”, az Adatok hordozhatóságához való jogaim.

Az Egyesület tájékoztatott arról, hogy a jelen hozzájárulás visszavonása esetén az Adatok visszavonás előtti kezelése nem válik jogtalanná.

(v) **az Adatok kezelésével kapcsolatos jogorvoslatok**: (i) az Adatok kezelésével kapcsolatos tiltakozás, (ii) a tiltakozás kapcsán meghozott adatkezelői döntés elleni és általában az adatkezelés körében való jogsérelem miatti bírósági igényérvényesítés lehetősége, (iii) az adatkezelő kártérítési kötelezettségéről, illetve, hogy (iv) az Adatok jogellenes kezelésével vagy az adatbiztonság követelményeinek megszegésével személyiségi jogaim megsértése esetén sérelemdíjat lehet követelni.

**2. A fentiekre tekintettel hozzájárulok ahhoz, hogy:**

**(i) Az Adatokat az Egyesület a jelen nyilatkozat aláírásától számított kettő (2) évig kezelje, a Tábor megrendezése, megszervezése céljából.**

**(ii) Az Adatokat az Egyesület a jelen nyilatkozat aláírásától számított kettő (2) évig kezelje a Tábor után az Egyesület promóciós, marketing tevékenységének elősegítése céljából.**

**3. Megerősítem, hogy az Egyesület képviselője a jelen hozzáárulás aláírása előtt a fentiek jelentését és a tájékoztatásuk tartalmát elmagyarázta nekem, azokat megértettem.**

Kelt:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név:

Gyermekem fenti adatkezelési hozzájárulását tudomásul veszem, ahhoz hozzájárulok.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Név:

Előttünk, mint tanúk előtt:

|  |  |
| --- | --- |
|  |  |
| Név: | Név: |
| Személyi igazolvány szám: | Személyi igazolvány szám: |
| Lakcím: | Lakcím: |
| Születési hely és idő: | Születési hely és idő: |
| Kelt: | Kelt: |